
ประกาศเทศบาลตำบลสวนขัน
เรื่อง   การรับสมัครบุคคลเพื่อสรรหาและเลือกสรรเป็นพนักงานจ้างทั่วไป
ประจำปีงบประมาณ พ.ศ. ๒๕๕7
  

 

ด้วยเทศบาลตำบลสวนขัน อำเภอช้างกลาง จังหวัดนครศรีธรรมราช  มีความประสงค์             จะสรรหาและเลือกสรรบุคคลเพื่อบรรจุและแต่งตั้งเป็นพนักงานจ้างทั่วไป ประจำปีงบประมาณ พ.ศ. 2557 จำนวน 1 ตำแหน่ง
 

อาศัยอำนาจตามความในหมวด 4 ข้อ 19 (1) แห่งประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 19 กรกฎาคม ๒๕๔๗ เทศบาลตำบลสวนขัน จึงประกาศรับสมัครบุคคลเพื่อสรรหาและเลือกสรรเป็นพนักงานจ้างทั่วไป ประจำปีงบประมาณ พ.ศ. 2557  โดยมีรายละเอียดดังต่อไปนี้
 
๑. ประเภทของพนักงานจ้าง
 

ประเภท  พนักงานจ้างทั่วไป 
ตำแหน่ง  พนักงานขับเครื่องจักรกลขนาดเบา (รถบรรทุกขยะ)

จำนวน  ๑  อัตรา

 
2. คุณสมบัติของมีสิทธิสมัครสอบ    
       

ผู้สมัครเข้ารับการเลือกสรร ต้องมีคุณสมบัติและไม่มีลักษณะต้องห้าม ตามข้อ 4 แห่งประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 19 กรกฎาคม ๒๕๔๗ และมีคุณสมบัติเฉพาะตำแหน่ง ดังนี้
          
2.๑  คุณสมบัติทั่วไป
          


(๑) มีสัญชาติไทย
                 

(๒) มีอายุไม่ต่ำกว่า ๑๘ ปีบริบูรณ์และไม่เกิน ๖๐ ปีบริบูรณ์
                 

(๓) ไม่เป็นบุคคลล้มละลาย
                 

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังต่อไปนี้
 



(ก) โรคเรื้อนในระยะติดต่อหรือในระยะที่ปรากฏอาการจนเป็นที่รังเกียจแก่สังคม




(ข) วัณโรคในระยะอันตราย




(ค) โรคเท้าช้างในระยะที่ปรากฏอาการเป็นที่รังเกียจแก่สังคม




(ง) โรคติดยาเสพติดให้โทษ




(จ) โรคพิษสุราเรื้อรัง

                 

(๕) ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่ในพรรคการเมือง
                  

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
                   

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
                

(๘) ไม่เป็นผู้เคยถูกลงโทษ ให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
                 

(๙) ไม่เป็นข้าราชการหรือลูกจ้างของส่วนราชการ พนักงาน หรือลูกจ้างหน่วยงานอื่นของรัฐ รัฐวิสาหกิจ หรือพนักงาน หรือลูกจ้างของราชการส่วนท้องถิ่น
 

หมายเหตุ  ผู้ที่ผ่านการสรรหาและเลือกสรรในวันที่ทำสัญญาจ้าง  จะต้องไม่เป็นผู้ดำรงตำแหน่งทางการเมือง  กรรมการพรรคการเมือง  เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น  ข้าราชการหรือลูกจ้างส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น  
 

2.๒ คุณสมบัติเฉพาะสำหรับตำแหน่ง
  


(ก)  คุณสมบัติเฉพาะตำแหน่ง
          


      (๑) เพศชาย
          


      (2) วุฒิการศึกษาไม่ต่ำกว่า ป.6
                 

      (3) มีความรู้ความชำนาญในการขับเครื่องจักรกลขนาดเบาได้เป็นอย่างดี และได้รับใบอนุญาตขับรถตามกฎหมาย (ใบอนุญาตขับขี่รถยนต์ ชนิดที่ 2)
 


(ข) ลักษณะงาน/ความรับผิดชอบของตำแหน่ง
 

 
     มีลักษณะงานเป็นการส่งเสริมหรือสนับสนุนการทำงานของพนักงานเทศบาลหรืองานที่ต้องใช้ทักษะเฉพาะบุคคล  ทำหน้าที่เกี่ยวกับการขับเครื่องจักรกลขนาดเบา  ตลอดจนบำรุงรักษาและแก้ไขข้อขัดข้องเล็กๆ น้อยๆ ของเครื่องจักรกลขนาดเบาชนิดใดชนิดหนึ่งตามประกาศของ ก.ท. หรือปฏิบัติงานอื่นใดที่เกี่ยวข้องและปฏิบัติงานตามที่ผู้บังคับบัญชามอบหมาย
 


(ค) ระยะเวลาการจ้าง
 

 
     ระยะเวลาการจ้างไม่เกิน ๑ ปี ไม่ก่อนวันที่คณะกรรมการพนักงานเทศบาลจังหวัดนครศรีธรรมราชได้มีมติให้ความเห็นชอบการจ้าง
 
  

(ง) อัตราค่าตอบแทน
 

  
    อัตราค่าตอบแทน เดือนละ  ๕,๓๔๐.- บาท (ห้าพันสามร้อยสี่สิบบาทถ้วน)
 
3. การรับสมัคร


3.1 วัน เวลา และสถานที่รับสมัคร


     
(1)  ผู้สนใจติดต่อขอรับใบสมัครได้ ณ  งานการเจ้าหน้าที่  เทศบาลตำบลสวนขัน  อำเภอช้างกลาง จังหวัดนครศรีธรรมราช  ตั้งแต่บัดนี้เป็นต้นไป ในวันและเวลาราชการ  หรือสอบถามรายละเอียดได้ที่หมายเลขโทรศัพท์ 0- 7536-1174หรือดูรายละเอียดที่ www.SUANKAN.GO.TH 



    
(2)  การสมัครสอบให้ผู้ประสงค์จะสมัครสอบยื่นใบสมัครพร้อมหลักฐานด้วยตนเองต่อเจ้าหน้าที่รับสมัคร  ณ  งานการเจ้าหน้าที่  เทศบาลตำบลสวนขัน  อำเภอช้างกลาง จังหวัดนครศรีธรรมราช  ในระหว่างวันที่  19 - 28  กุมภาพันธ์  2557  ในวันและเวลาราชการ
  

3.2 เอกสารและหลักฐานที่ใช้ในการสมัคร


      ผู้สมัครจะต้องยื่นใบสมัครสอบด้วยตนเอง โดยกรอกรายละเอียดในใบสมัครให้ถูกต้องและครบถ้วนพร้อมทั้งนำเอกสารฉบับจริงและสำเนารับรองความถูกต้อง อย่างละ 1 ชุด มายื่นในวันสมัครสอบ ดังต่อไปนี้

(1) สำเนาทะเบียนบ้าน




จำนวน 1 ฉบับ

(2) สำเนาบัตรประจำตัวประชาชน


จำนวน 1 ฉบับ
(3) สำเนาวุฒิการศึกษา 



จำนวน 1 ฉบับ

(4) รูปถ่ายหน้าตรง ไม่สวมหมวกและไม่ใส่แว่นตาดำ 
ขนาด 1 นิ้ว ถ่ายครั้งเดียวกันไม่เกิน ๖ เดือน และ
ให้ผู้สมัครเขียนชื่อ-สกุล ไว้ด้านหลังรูปถ่ายทุกรูป
จำนวน  3 รูป  

(5) สำเนาใบอนุญาตเป็นผู้ขับขี่รถ ชนิดที่ 2 

จำนวน 1 ฉบับ
(6) ใบรับรองแพทย์ที่แสดงว่าไม่เป็นโรคต้องห้ามตาม 
ที่ กท. กลางกำหนด ซึ่งแพทย์ออกให้ไม่เกิน 1 เดือน 
จำนวน 1 ฉบับ
(7) เอกสารอื่นๆ  เช่น หลักฐานการเปลี่ยนชื่อ นามสกุล 
ทะเบียนสมรส (ถ้ามี)



จำนวน 1 ฉบับ
 

ทั้งนี้  ให้ผู้สมัครเขียนคำรับรองสำเนาถูกต้องและลงชื่อกำกับไว้ในหลักฐานทุกฉบับ  ด้วย


3.3 ค่าธรรมเนียมการสมัคร


     ผู้สมัครสอบต้องเสียค่าธรรมเนียมสมัคร คนละ  100  บาท (หนึ่งร้อยบาทถ้วน)


     ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบแล้ว            เว้นแต่มีการยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริต จึงจ่ายคืนค่าธรรมเนียมสอบแก่ผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้


3.4  เงื่อนไขในการสมัคร


       ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามที่ประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีการผิดพลาดอันเกิดจากผู้สมัครไม่ว่าด้วยเหตุผลใดๆหรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด  ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น
  
4.  การประกาศรายชื่อผู้มีสิทธิรับการประเมินสมรรถนะ  และกำหนดวัน เวลา สถานที่ในการประเมินสมรรถนะ  
(1)  เทศบาลตำบลสวนขัน จะประกาศรายชื่อผู้มีสิทธิรับการประเมินสมรรถนะในวันที่  3 มีนาคม 2557 ณ  สำนักงานเทศบาลตำบลสวนขัน  และทาง www.SUANKAN.GO.TH
  
  
(2)  เทศบาลตำบลสวนขัน จะประเมินสรรถนะในวันที่ 4 มีนาคม 2557 เวลา 10.00 น. เป็นต้นไป  ณ  สำนักงานเทศบาลตำบลสวนขัน  

5. หลักเกณฑ์และวิธีการสรรหาและเลือกสรร 
  

ผู้สมัครต้องได้รับการประเมินสมรรถนะตามหลักเกณฑ์การประเมิน  ตามรายละเอียดเกี่ยวกับการรับสมัครแนบท้ายประกาศนี้ (ภาคผนวก ก)

6.  หลักเกณฑ์การตัดสิน
  

(1) ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 
  

(2) การขึ้นบัญชีผู้ผ่านการสรรหาและเลือกสรรจะเรียงลำดับ  โดยการดำเนินการจัดจ้างจะเป็นไปตามลำดับคะแนนที่สอบได้ จากผู้สอบคัดเลือกที่ได้คะแนนสูงสุดลงมาตามลำดับ ในกรณีที่ผู้ผ่านการเลือกสรรและสรรหาได้คะแนนเท่ากัน จะขึ้นบัญชีตามลำดับที่ผู้สมัครก่อนเป็นผู้อยู่ในลำดับที่สูงกว่า

7.  การประกาศรายชื่อและการขึ้นบัญชีรายชื่อผู้ผ่านการเลือกสรร


เทศบาลตำบลสวนขัน  จะประกาศรายชื่อผู้ผ่านการเลือกสรรตามลำดับคะแนนสอบที่ได้          ในวันที่  5  มีนาคม 2557  ณ  สำนักงานเทศบาลตำบลสวนขัน  และทาง www.SUANKAN.GO.TH          โดยบัญชีรายชื่อดังกล่าวให้เป็นอันยกเลิกหรือสิ้นสุดผลลงเมื่อเลือกสรรครบกำหนด 1 ปี  นับวันขึ้นบัญชี  หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี 

8.  การบรรจุและแต่งตั้ง

 
 (๑) ผู้ผ่านการสรรหาและเลือกสรร จะได้รับการบรรจุและแต่งตั้งตามลำดับที่ในบัญชีผู้ผ่านการสรรหาและเลือกสรร
 

 (๒) ผู้ผ่านการสรรหาและเลือกสรรและถึงลำดับที่ที่จะได้รับการบรรจุแต่งตั้งมีวุฒิการศึกษาสูงกว่าที่ได้กำหนดไว้ในประกาศฯ นี้จะนำมาใช้เพื่อเรียกร้องสิทธิใดๆ เพื่อประโยชน์ของตนเองไม่ได้


 (3) เทศบาลตำบลสวนขัน จะทำสัญญาจ้างพนักงานจ้างผู้ผ่านการเลือกสรรตามลำดับที่ในบัญชีผู้ผ่านการเลือกสรร เมื่อได้รับความเห็นชอบจาก ก.ท. จังหวัดนครศรีธรรมราชเรียบร้อยแล้ว


 (4) เทศบาลตำบลสวนขัน จะทำสัญญาจ้างพนักงานจ้างผู้ผ่านการเลือกสรร ไม่เกินคราวละ 1 ปี โดยมีอัตราค่าตอบแทน เดือนละ 5,340 บาท


จึงประกาศให้ทราบโดยทั่วกัน
 


ประกาศ ณ วันที่  10  กุมภาพันธ์  พ.ศ. ๒๕๕๗
  
                           นายประสิทธิ์  แก้วแกมจันทร์

                          (นายประสิทธิ์  แก้วแกมจันทร์)
 
  
                                                    นายกเทศมนตรีตำบลสวนขัน
ภาคผนวก ก
เอกสารแนบท้ายประกาศเทศบาลตำบลสวนขัน เรื่อง  การรับสมัครบุคคลทั่วไปเพื่อสรรหาและเลือกสรรเป็นพนักงานจ้างทั่วไป  ประจำปีงบประมาณ พ.ศ. ๒๕๕7  
หลักเกณฑ์และวิธีการเลือกสรร
ผู้สมัครต้องได้รับการประเมินสมรรถนะตามหลักเกณฑ์  ดังนี้
	สมรรถนะ
	คะแนนเต็ม
	วิธีการประเมิน

	1. ความสามารถหรือทักษะเฉพาะ
(ความสามารถหรือทักษะเฉพาะสำหรับงานที่จะจ้าง)
1.1 มีทักษะในการขับรถ
1.2 มีความสามารถแก้ไขข้อขัดข้องเล็กๆ น้อยๆ 
      ของเครื่องจักรกลขนาดเบา
2. คุณสมบัติส่วนตัว
2.1  บุคลิกภาพทั่วไป ท่วงทีวาจา
2.2  ความคิดริเริ่มสร้างสรรค์และปฏิภาณไหวพริบ
2.3  มนุษยสัมพันธ์ ประสบการณ์ในการทำงาน
2.4  ทัศนคติ  แรงจูงใจ
2.5  ประวัติส่วนตัว การศึกษา และการทำงาน 

	100
100
	โดยวิธีสอบภาคปฏิบัติ
โดยวิธีสอบสัมภาษณ์

	รวม
	200
	














